b'\n_START_ARTICLE_\nGibralfaro\n_START_SECTION_\nZgodovina\n_START_PARAGRAPH_\nGrad na Gibralfaru je leta 929 zgradil kordobski kalif Abd-al-Rahman III. na temeljih feni\xc4\x8danske utrdbe in svetilnika, po katerem je dobil ime. Granadski sultan Jusuf I. je na za\xc4\x8detku 14. stoletja grad pove\xc4\x8dal in dozidal dvojno obzidje do Alcazabe._NEWLINE_Grad je najbolj znan po tri mesece trajajo\xc4\x8dem obleganju vojske katoli\xc5\xa1kih monarhov Ferdinanda II. Aragonskega in Izabele I. Kastiljske, ki se je zaradi lakote kon\xc4\x8dalo z vdajo 18. avgusta 1487. Po vdaji de je Ferdinand nastanil na gradu, Iabela pa v mestu. Obleganje je zanimivo tudi zato, da sta v njem prvi\xc4\x8d obe strani uporabili smodnik._NEWLINE_Najvidnej\xc5\xa1i ostanek trdnjave je njeno mogo\xc4\x8dno obzidje nad gostim borovim in evkaliptovim gozdom. Za obzidjem je nekaj zgradb in dvori\xc5\xa1\xc4\x8d, ki spominjajo na tista v Alhambri. Obzidje je obnovljeno in prehodno po celi dol\xc5\xbeini. Z dela obzidja je lep razgled na areno za bikoborbe La Malagueta. Na njegovem obrobju so zgodovinska zgradba semeni\xc5\xa1\xc4\x8da, pala\xc4\x8dna trdnjava Alcazaba, ki je dostopna po obzidanem prehodu, park Jardines de Puerta oscura in Parador.\n_START_SECTION_\nDostop\n_START_PARAGRAPH_\nGibralfaro je dostopen s taksijem ali turisti\xc4\x8dnim avtobusom, po tlakovani poti iz Alcazabe in po vijugastih stopnicah s Plaza del General Torrijos, ki se priklju\xc4\x8dijo poti iz Alcazabe. V na\xc4\x8drtu je gradnja vzpenja\xc4\x8de.'